Moka

'A moka è na, accussiditto, machinetta p' 'o ccafè mmentata d'Alfonso Bialetti 'o 1933.Bialetti: moka sbarca in borsa; Piazza Affari entro 2007. ANSA. Wall Street Italia. 23 'jennaro 'e 2006.

Se cumpone 'e tre pparte:
Na parta vascia addò se mette ll'acqua: Chesta téne 'a parta superiore sterna appriparata pe ll'avità;
Nu filtro: tene fórma 'e mùto;
Ma parta superiore cu nu cupierchio: Chesta téne 'a parta vascia nterna appriparata pe ll'abbità nzieme â parta vascia.

 Comme se ausa 
Se mette l'acqua 'int'â parta vascia, po' se mette 'o filtro ncoppa ca s'avesse 'e ghienchere 'e ccafè.
Pe miettere 'o ccafè int''o filtro ce stanno divierze tecniche pe' ffà 'o ccafè 'n reola d'arte (niro niro):
 Filtro mmuttito 'e ccafè ch'e pertùse: Se miette tutto 'o ccafè ca se può miettere, facenno pressione pùre, po' cu n'àco o nu palìcco se ponno ffà 'e pertùse pe' fà passà 'o ccafè;
 Filtro c''a muntagnòla: Se miette tutto 'o ccafè e se fà na muntagnola ncoppa po' se nchiure 'a macchinetta senza ffà abbuccà 'a muntagnòla.
Se nchiure e s'abbita 'a parta superiore â parta vascia. Apprimma s'adda cuntrullà ch''e bbite so' pulite p''o putè nchiure buono;
Se mettono nzieme 'e tre ccose ncopp'ô ffuoco;
Scarfannose ll'acqua saglie 'int'ô filtro ca se mpurpa 'e cafè e va 'int'â parta superiore crianno nu suono caratteristeco (sisce e quacquarie) c' avvisanno s'adda luvà d''o ffuoco;
Cu nu cucchiàro s'avota 'o ccafè ca è sagliuto ncoppa, primma 'e ll'abbuccà, p''o ffà addeventà omogeneo.

 Comme funziona 
'A moka funziona a pressione. Ll'acqua càvera aìza 'a pressione 'e papòre cosa c''a facesse aizà 'a pressione d''a mesca aria-papòre ca resta ncàmera vascia. Pe' tramente c''a pressione s'aìza, a nu certo mumento 'a differenza 'e pressiune fa ll'acqua capace 'e saglì abbincenno (1.) â gravità e (2.) 'a caruta 'e pressiune d''o filtro 'e ccafè.

 Nutarelle 

 Vvoce attuccate 
 Cafettera
 Cuccumella
 Tazzulella

Categoria:'O ccafè